پرستارې یې پر ګنډه قیچې کېښوده، ریزه ګل د درد احساس وکړ، یو دم یې په شونډو ترخه موسکا وغوړېده، پرستارې زړه نا زړه بټې ګوتې ته زور وکړ، پرتوګ یې پرې شو، شېبه وروسته یې د واړه ماشوم ژړا په اتاق کې انګازه وکړه، د پرستارې سپین دسکش په وینو سره شول، ماشوم یې راواخیست، ریزه ګل ورخطا ورخطا سترګې ورپسې ور واړولې، یو دم په ځای کې راپورته شوه؛ خو پرستارې پټکه پرې وکړه، د هغې په شونډو د عاجزې او شرم څپې خورې شوې، بېرته په چپرکټ پرېوه ته